Ribe Stifts Adresseaviser, 1840-06-16
Med sidste Nr. af Kollegial=Tidenden følger allerede et Anhang paa halvandet Ark, indeholdende 2de Lovudkast om yderligere Nedsættelse i det aarlige Kontingent af de i Kjøbstædernes almindelige Brandforsikkring assurerede Bygninger, samt om Øvrigheds=Resolutioner, hvorved en ellers myndig Person sættes i Umyndigheds-Tilstand, – der skulle forelægges Provindsialstænderne ved deres forestaaende Sammenkomst, tilligemed en Fremstilling af sammes Motiver. Det Ceremonielle ved Deres Majestæters Kongens og Dronningens Kronning, d. 28. Juni, meddeles nu i den Berlingske Tidende, hvor det optager 11 Spalter. Vi meddeele idag deraf Følgende: D. 26. Juni begive Deres Majestæter sig fra Sorgenfri til Frederiksborg Slot, hvor de kommunicere i Gemakkerne d. 27. Kommunionen forrettes af Biskop Mynster. Samme Dag Ordensdag for Elephant og Dannebrog-Ordenen, hvorved det maatte behage H. M. at uddeele Naadesbeviisninger. - Paa selve Kronningsdagen ringes Kl. 10, 10 enh. og 11 trefjerd. Kl. 10 indtager Militæret sine Poster. De Herrer, der skulle følge i Processionen, samles i Kongens Gemakker; Damerne i Dronningens Damegemak. – Naar H. M. har behaget at iføre sig Salvingsdragten, med begge Ordenskjæder paa Kappen, Kronen paa Hovedet, og Sværdet ved Siden, begiver han sig til Hs. M. Dronningen, der ligeledes i Salvingsdragt, modtager H. M., som selv paasætter Hs. Maj. Kronen, hvorpaa Kongen vender tilbage til sit Kabinet, for dernæst i den fulde Salvingsdragt, (tilligemed Scepteret i høire og Rigsæblet i venstre Haand) at begive sig til Audientsgemakket og tage Sæde paa Thronen. Hs. K. H. Kronprindsen, der først har gjort sin Opvartning hos H.M., følger med Dronningen fra Kabinettet til Hs. Ms. Throngemak, hvor Hs. K. H. forbliver. J Kongens Audientsgemak indlades vedkommende Herrer, og i DronninPaa Kongens befaling begynder gens vedk. Damer. derpaa Processionen over den aabne Arcade og over Slotsgaarden til Kirken, efter Vedkommendes Anciennitet. Baldaquinen over Kongen bæres af 4 Riddere af Elephanten, og 4 Storkors, og Slæbet af 3 Elephant=Riddere. Under Processionen høres Panker og Trompeter, Sangværket spiller, og der kimes med Kirkens Klokker osv. J Kirken udenfor Thronen placeres en Tabouret til Høire for Kronprindsen. Fra Thronen til Alteret er en Forhøining, betrukken med rødt Fløiel og belagt med 2de GuldbrocadesStriber for Deres Majestæter. Ved dens Fod findes 3de Sølvløver. Paa selve Forhøiningen gaae Jngen uden alene D. M., Kronprindsen og de Damer og Kavallerer, som bære D. Ms. Slæb. - Ved Jndgangen modtages Kongen af de 3 Biskopper, Mynster, Øllgaard og Callisen. Paa høire Side af Alteret staae under hele Akten Hof= og Slotspræst Pauli, Hofpræd. Dr. Münter, Stiftsprovst Tryde, paa venstre Side Slotspr. til Frederiksborg, Provst Neergaard, Slotspr. til Fredensborg, Benzien, og Slotspr. til Kronborg, de Fischer. Biskopperne bære Ornat og Gyldenstykkes Kaaber. Ved Jndgangen lykønsker Sjællands Biskop Kongen i allerdybeste Underdanighed, hvornæst alle Biskopper bukke og gaae foran H. M. ind i Kirken, hvor da Pastor Boyes og Prof. Weyses Oratorium udføres af de kgl. Sangere og Sangerinder og det kgl. Kapel, medens Hs. M. begiver sig til Thronen. - Hofmarschallen anmælder derpaa for Dronningen i Audientsgemakket, at Kongen forventer Allerhøists., hvorpaa Hs. M. begiver sig til Kirken under samme Høitidelighed. Hs. Maj. ledsages af Kronprindsen og modtages ved Indgangen, ligesom H.M., af de 3 Biskopper. Dronningen begiver sig til Thronen, og Biskopperne til Alteret. Naar Hs. M. nærmer sig Thronen, hilser Allerhøists. Kongen, der besvarer denne Hilsen med Scepteret, hvornæst Hs. M. tager Sæde paa Thronen til Venstre af H. M. Kronprindsen bukker for Hs. M. og indtager sin Plads nedenfor Thronen. Naar Biskop Mynsters Indgangstale er tilende, oplæser Biskop Ølgaard den første Text i Sam. Bog 16, 3. 4. 13, som Biskop Mynster da forklarer med en Tale. Overkammerherren begiver sig derefter ned til Geheime-Arkivarius (Konferentsraad v. Holten, som fra Aktens Begyndelse har staaet paa venstre Side af Kirkens Indgang, med Kongeloven og Salvingsbuddiken paa en rød Fløiels Pude. Naar Overkammerherren har overleveret Kongeloven og Salvingsbuddiken til Biskop Mynster, holder denne en Tale, sigtende til Rigets Grundlov, og oplæser derpaa Herrens Bøn. Kongen nedlægger nu Regalierne. Generalsuperintendent Callisen angiver den ved Salvingen brugelige latinske Messe, som forøvrigt udføres af Sangpersonalet.